Vidar Helgesen

Vidar Helgesen (født 1968) er en norsk diplomat og politiker (H). Han var fra 2013 til 2015 statsråd og stabssjef ved Statsministerens kontor i Erna Solbergs regjering med ansvar for EØS-saker og Norges forhold til EU. Fra 2015 til 2018 var han Norges klima- og miljøminister.Endringer i regjeringen, pressemelding, Statsministerens kontor, 16. desember 2015. Fra 2021 var han direktør i den svenske Nobelstiftelsen.

 Familiebakgrunn og utdannelse 
Helgesen har aner fra Gildeskål i Nordland, ble født i Bodø, og vokste opp på Nøtterøy i Vestfold. Han er cand.jur. fra Universitetet i Oslo fra 1998 og praktiserte som advokatfullmektig i Wiersholm, Mellbye & Bech i Oslo i 2001. I 1999 ble han opptatt ved Utenriksdepartementets aspirantkurs. 

 Politisk og diplomatisk arbeid 
Han var medlem av sentralstyrene i Norges Gymnasiastsamband 1987–1989 og Unge Høyre 1989–1991, og ledet Operasjon Dagsverk 1987–1988. En periode var han også nestleder i Oslo Unge Høyre. I 1994 ledet han også Høyres kampanje foran folkeavstemningen om norsk EU-medlemskap. Helgesen var redaktør for boken Partiet, makten og staten fra 1995 og redaksjonssekretær i Tidens tegn 1996–1998. Han har publisert flere artikler om folkerett og fredsmegling.

Han var spesialrådgiver i det internasjonale Røde Kors i Genève 1998–2001 og statssekretær i Utenriksdepartementet 2001–2005, hvor han blant annet arbeidet med Erik Solheim for å bidra til fredsprosessen på Sri Lanka. 

Helgesen ble utnevnt til Norges klima- og miljøminister i Erna Solbergs regjering 16. desember 2015.«Da tørrpinn møtte gråbein» - Portrettintervju Aftenposten 21. januar 2017. Fra 16. oktober 2013 til 16. desember 2015 var han statsråd og stabssjef ved Statsministerens kontor med ansvar for EØS-saker og Norges forhold til EU.

Helgesen var generalsekretær i International Institute for Democracy and Electoral Assistance (International IDEA) i Stockholm 2006–2013.Former Secretaries General of IDEA  - www.idea.int

Han var direktør for den svenske Nobelstiftelsen fra januar 2021. Vidar Helgesen blir ny direktør for den svenske Nobelstiftelsen - NRK 10. juni 2020 I november 2023 ble han utnevnt til sjef for FNs internasjonale havkommisjon.Vidar Helgesen blir havsjef i FN - NRK/Nordland/NTB 2. november 2023

 Utmerkelser 
Helgesen ble i 2016 tildelt Kong Harald Vs jubileumsmedalje 1991–2016.
 Referanser 

 Eksterne lenker 



  Statsråd Vidar Helgesens profil hos regjeringen.no

Kategori:Høyre-statsråder
Kategori:Statsråder i Regjeringen Solberg
Kategori:Statssekretærer fra Høyre
Kategori:Tillitsvalgte i Unge Høyre
Kategori:Norske jurister
Kategori:Personer fra tidligere Nøtterøy kommune
Kategori:Personer fra Færder kommune
Kategori:Personer fra Bodø kommune
Kategori:Norges EØS- og EU-ministre